CELEX: 62019TN0016
Language: et
Date: 2019-01-10 00:00:00
Title: Kohtuasi T-16/19: 10. jaanuaril 2019 esitatud hagi – Activos e Inversiones Monterroso versus Ühtne Kriisilahendusnõukogu

25.2.2019   
            
            
               ET
            
            
               Euroopa Liidu Teataja
            
            
               C 72/45
            
         
      10. jaanuaril 2019 esitatud hagi – Activos e Inversiones Monterroso versus Ühtne Kriisilahendusnõukogu
      (Kohtuasi T-16/19)
      (2019/C 72/58)
      Kohtumenetluse keel: hispaania
      
         Pooled
      
      
         Hageja: Activos e Inversiones Monterroso, SL (Pantoja, Hispaania) (esindaja: advokaat S. Rodríguez Bajón)
      
         Kostja: Ühtne Kriisilahendusnõukogu
      
         Nõuded
      
      Hageja palub Üldkohtul tühistada Ühtse Kriisilahendusnõukogu 31. oktoobri 2018. aasta otsus selles menetluses [Ares (2017) 6199530] ning pärast nõuetekohast menetlust teha kohtuotsus, millega tühistatakse 31. oktoobri 2018. aasta otsus, rahuldades esitatud nõuded selliselt, et lubatakse tutvuda viidatud haldustoimikus sisalduvate kõikide dokumentidega.
      
         Väited ja peamised argumendid
      
      Hageja väidab oma hagi toetuseks, et on rikutud Euroopa Liidu põhiõiguste harta artiklit 41 ning Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (1) artiklit 4.
      Seoses sellega väidab ta, et käesolevas asjas ei ole kohaldatavad avaliku huvi kaitsel põhinevad erandid dokumentide avalikustamisest, millega kaitstakse Euroopa Liidu või mõne liikmesriigi rahandus- või majanduspoliitilisi huve, füüsilise või juriidilise isiku majandushuve, isiku eraelu puutumatust ja isikupuutumatust, uurimise eesmärke või teabe koostaja õigust mitte anda oma nõusolekut.
      
         (1)  EÜT 2001 L 145, lk 43; ELT eriväljaanne 01/03, lk 331.